
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 553 

8 Μαρτίου 2013 


ΑΠΟΦΑΣΕΙ Σ 

Αριθμ. 14332οίκ. 

Τροποποίηση και κωδικοποίηση σε ενιαία απόφαση των 
υπουργικών αποφάσεων υπ’ αριθ. 137061/28-8-2002 
(ΦΕΚ1154 Β') και 96951/1-12-2010 (ΦΕΚ1886 Β') σχετι¬ 
κά με την πιλστική λειτουργία του Κέντρου Απεξάρ¬ 
τησης Τσξικομανών Κρατσυμένων Ελεώνα Θηβών για 
τη σωματική και ψυχική απεξάρτηση και την κοινω¬ 
νική επανένταξη των τοξικαμανών και χρηστών ψυ¬ 
χοτρόπων ουσιών κρατουμένων. 

ΟΙ ΥΠΟΥΡΓΟΙ 

ΥΓΕΙΑΣ - ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις της περ. β της παρ. 3 του άρθρου 8 
καθώς και της παρ. 4 του άρθρου 19 του Ν. 2776/99 (ΦΕΚ 
291 Α'), «Σωφρονιστικός Κώδικας», όπως ισχύουν σήμερα. 

2. Τις διατάξεις των άρθρων 10 και 11 του Ν. 2721/99 
(ΦΕΚ 112 Α') περί ίδρυσης δύο Θεραπευτικών Καταστη¬ 
μάτων κ.λπ. 

3. Τις υπ’ αριθμ. 137061/28-8-2002 (ΦΕΚ 1154 Β') και 
96951/1-12-2010 (ΦΕΚ 1886 Β') κοινές αποφάσεις των 
Υπσυργών Υγείας και Κοινωνικής Αλληλεγγύης και Δι¬ 
καιοσύνης, Διαφάνειας και Ανθρωπίνων Δικαιωμάτων. 

4. Την πρόταση του Κεντρικού Επιστημονικού Συμβου¬ 
λίου Φυλακών (Κ.Ε.Σ.Φ.), σύμφωνα με το από 18-9-2012 
πρακτικό συνεδριάσεως αυτού. 

5. Τον Ν. 3918/2011 (ΦΕΚ 31 τ.Α'/2-3-2011) «Διαρθρωτι¬ 
κές αλλαγές στο σύστημα υγείας και άλλες διατάξεις», 
άπως ισχύει σήμερα. 

6. Τον Ν. 3459/2006 (ΦΕΚ 103 τ.Α'/25-5-2006) «Κώδικας 
Νάμων για τα Ναρκωτικά», όπως ισχύει. 

7. Τσ Π.Δ. 148 (ΦΕΚ 191 τ. Α'/10-8-2007 «Κωδικσπσίηση 
των διατάξεων κανονιστικών διαταγμάτων και κανσνι- 
στικών υπαυργικών αποφάσεων της Εθνικής Νομσθε- 
σίας για τα Ναρκωτικά». 

8. Το Π.Δ. 85/2012 (ΦΕΚ 141 τ.Α'/21-7-2012) «Ίδρυση και 
μετονομασία Υπουργείων, μεταφορά και κατάργηση 
υπηρεσιών». 

9. Το Π.Δ. 86/2012 (ΦΕΚ 141 τ.Α'/21-7-2012) «Ίδρυση και 
μετονομασία Υπουργείων, μεταφορά και κατάργηση 
υπηρεσιών». 


10. Τσ γεγονάς άτι απά τις διατάξεις της απάφασης 
αυτής δεν πρακαλείται δαπάνη σε βάρος του κρατικού 
προϋπολογισμού, αποφασίζουμε: 

Τροποποιούμε και κωδικοποιούμε σε ενιαία απόφα¬ 
ση τις υφιστάμενες υπουργικές αποφάσεις υπ’ αριθ. 
137061/28-8-2002 (ΦΕΚ 1154 Β') και 96951/1-12-2010 (ΦΕΚ 
1886 Β') σχετικά με την πιλοτική λειτουργία του Κέντρου 
Απεξάρτησης Τοξικσμανών Κρατσυμένων Ελεώνα Θη¬ 
βών για την σωματική και ψυχική απεξάρτηση και την 
κσινωνική επανένταξη των τοξικομανών και χρηστών 
ψυχοτρόπων ουσιών κρατουμένων, ως εξής: 

Ειδικότερα: 

ΓΕΝΙΚΕΣ ΑΡΧΕΣ - ΚΑΝΟΝΕΣ ΛΕΙΤΟΥΡΓΙΑΣ 

Α. ΓΕΝΙΚΕΣ ΑΡΧΕΣ 

1. Στο Κ.Α.Τ.Κ. Ελεώνα Θηβών εφαρμόζεται "στεγνό" 
θεραπευτικό και πολυφασικό πρόγραμμα. Η συμμετοχή 
στο θεραπευτικό πρόγραμμα είναι εκουσία, μετά απά 
ενημέρωση των ενδιαφερομένων. Οι προς ένταξη κρα¬ 
τούμενοι πρέπει; 

α) Να είναι ηλικίας άνω των 17 ετών συμπληρωμένων. 

β) Να έχουν καταδικασθεί σε ποινή στερητική της 
ελευθερίας πσυ δεν υπερβαίνει τα 12 έτη, σε περίπτωση 
δε ποινών που έχουν συγχωνευθεί, μετά την είσοδο 
τους στο Κ.Α.Τ.Κ.Ε.Θ., να μην υπερβαίνει η συνολική 
ποινή τα 15 έτη. 

γ) Σε περίπτωση ποινών κάθειρξης να έχουν εκτί- 
σει το 1/10 της ποινής τους και σε περίπτωση ποινών 
φυλάκισης να έχσυν εκτίσει τσυλάχιστον ένα (1) μήνα. 

δ) Να έχουν διαγωγή στη φυλακή η σπσία να παρέ¬ 
χει βάσιμη πρσσδσκία για καλή συμπεριφορά και συ¬ 
νεργασία κατά τη συμμετοχή τους στο πολυφασικά 
θεραπευτικό πρόγραμμα. Η τυχόν ύπαρξη πειθαρχικών 
ποινών για πειθαρχικά παραπτώματα που σχετίζονται 
με τη χρήση Ναρκωτικών συσιών εντός Σωφρσνιστικού 
Καταστήματος να μην λαμβάνονται υπόψη για την δι¬ 
αγωγή τους. 

ε) Να είναι εξαρτημένοι από ψυχότροπες ουσίες. Η 
εξάρτηση απά τις ουσίες αυτές υποδεικνύεται με δικα¬ 
στική απάφαση ή με προγενέστερη πραγματογνωμοσύ¬ 
νη ή με βεβαίωση σύμφωνα με την οπαία συμμετείχαν 
ή ζήτησαν να συμμετάσχουν σε αναγνωρισμένα πρό¬ 
γραμμα απεξάρτησης ή συντήρησης. 

στ) Να μην πάσχουν από ψυχική νόσο, η οποία κα¬ 
θιστά αδύνατη τη συμμετοχή τους στο θεραπευτικά 
πράγραμμα. 

ζ) Εάν είναι αλλοδαποί, να κατανοούν την ελληνική 
γλώσσα. 

2. Η διεύθυνση του Κέντρου ανήκει στο σωφρονιστικό 
διευθυντή, ο οποίος έχει όλα τα δικαιώματα και καθή¬ 
κοντα, όπως αυτά περιγράφονται στο Σωφρονιστικό 
Κώδικα (Ν. 2776/1999), επιφυλασσομένης της διατάξεως 
του άρθρου 19 παρ. 5 του αυτού Κώδικα. 

3. Για την αποτελεσματική λειτουργία του Κ.ΑΤ.Κ. Ελεώνα 
©ηβών, είναι αναγκαίο το έργο της εποπτείας να ανατεθεί 
σε ειδικό επιστήμονα, ο οποίος θα έχει επιστημονική κατάρ¬ 
τιση, εξειδίκευση σε θέματα εξαρτήσεων και αποδεδειγμένη 
εμπειρία στον τομέα της θεραπείας, προερχόμενος κατά 
προτίμηση από το χώρο της Ψυχικής Υγείας. 

Β. ΚΑΝΟΝΕΣ ΑΕΙΤΟΥΡΓΙΑΣ 

1. Για τη διασφάλιση του πλαισίου και της λειτουργί¬ 
ας του προγράμματος στο Κ.Α.Τ.Κ.Ε.Θ., τα παρακάτω 
πειθαρχικά παραπτώματα που τυχόν θα τελεσθούν 
σε οποιαδήποτε φάση του προγράμματος, επιφέρουν 
την αυτόματη αποπομπή του κρατουμένου από το 
Κ.Α.Τ.Κ.Ε.Θ. με αποκλειστική ευθύνη της Θεραπευτικής 
Ομάδας του Κέντρου. (Ο.Ο.Κ.). 

α) Απόδραση ή απόπειρα απόδρασης καθώς και πα¬ 
ραβίαση των όρων της άδειας (τακτικής, ή έκτακτης). 

β) Άσκηση ή απειλή άσκησης βίας (σωματικής ή ψυχο¬ 
λογικής) μεταξύ των θεραπευομένων ή μεταξύ τούτων 
και του προσωπικού του Κέντρου. 

γ) Οποιαδήποτε παράβαση του νόμου περί ναρκω¬ 
τικών, καθώς επίσης η χρήση, εισαγωγή ή απόπειρα 
εισαγωγής ναρκωτικών ουσιών, οι οποίες περιλαμβάνο¬ 
νται σε κατάλογο απαγορευμένων φαρμάκων της Ο.Ο.Κ. 

δ) Εκ προθέσεως καταστροφή περιουσιακών στοιχεί¬ 
ων του Κέντρου. 

ε) Δωροδοκία μέλους του προσωπικού ή υπόσχεση 
δώρου. 

στ) Ψευδής απόπειρα αυτοκτονίας ή αυτοτραυματι- 
σμού ή κατάποση ξένων αντικειμένων για αποφυγή εκ¬ 
πλήρωσης υποχρεώσεων ή για επίτευξη ευεργετήματος. 

ζ) Σύναψη σεξουαλικών σχέσεων με μέλος του προ¬ 
γράμματος ή και με μέλος του προσωπικού. 

η) Παρότρυνση άλλου θεραπευομένου να διαπράξει 
τουλάχιστον ένα από τα παραπάνω παραπτώματα. 

Για οποιοδήποτε άλλο παράπτωμα, όπως π.χ. απείθεια 
στους κανονισμούς του Κέντρου ή ανυπακοή ή παραβί¬ 
αση των όρων του θεραπευτικού συμβολαίου από τον 
τοξικομανή κρατούμενο, η Ο.Ο.Κ. αποφασίζει για τη λήψη 
των ενδεδειγμένων θεραπευτικών μέτρων ή και για την 
αποπομπή, η οποία συνεπάγεται την άμεση μεταγωγή του. 

Η τυχόν παρεπόμενη πειθαρχική ποινή επιβάλλεται 
από το αρμόδιο πειθαρχικό συμβούλιο όπως προβλέπει 
ο Σωφρονιστικός Κώδικας (Ν. 2776/1999). 

2. Άδεια, τακτική ή έκτακτη, χορηγείται σύμφωνα με τις 
διατάξεις του Σωφρονιστικού Κώδικα, πλην όμως ο αδει- 
ούχος Οφείλει κατά την επιστροφή του στο Κ.Α.Τ.Κ.Ε.Ο. 
να υποβληθεί σε άμεση τοξικολογική εξέταση ούρων. 

3. Η εργασία ή απασχόληση και κατάρτιση του θε¬ 
ραπευομένου έχει θεραπευτικό χαρακτήρα και είναι 
απαραίτητη προϋπόθεση εφαρμογής του θεραπευτικού 
προγράμματος του Κ.Α.Τ.Κ.Ε.Θ. Τα μέλη της ομάδας, 
σύμφωνα με το συμβόλαιο, που εκουσίως αποδέχτηκαν. 
Οφείλουν να εργάζονται και εντάσσονται σε προγράμ¬ 
ματα επαγγελματικής εκπαίδευσης, κατάρτισης, μα¬ 
θητείας ή εξειδίκευσης, που υλοποιούνται στο Κέντρο 
Απεξάρτησης. 


Η Ο.Ο.Κ. καθορίζει την κατανομή και εποπτεία των 
μελών, τον προσδιορισμό του ωραρίου και τους λοι¬ 
πούς όρους εργασίας, απασχόλησης, ή κατάρτισης. Τα 
μέλη των ομάδων εργασίας του Κ.Α.Τ.Κ.Ε.Θ. εναλλάσ¬ 
σονται στις διάφορες εργασίες, κατά τακτά χρονικά 
διαστήματα, ώστε να αποκτούνται δεξιότητες και να 
ενδυναμώνονται οι μεταξύ τους σχέσεις. Ο αριθμός των 
θέσεων εργασίας είναι ίσος με τον αριθμό των εκάστο- 
τε κρατουμένων - θεραπευομένων. 

4. Ως προς τον ατομικό λογαριασμό - (χρημάτιο) ισχύει 
η διάταξη του άρθρου 45 του Ν. 2776/99, αλλά η μηνιαία 
διαχείριση χρημάτων του θεραπευομένου δεν θα υπερ¬ 
βαίνει το ποσό των 300 ευρώ, μηνιαίως, αναπροσαρμο¬ 
ζόμενο με υπουργική απόφαση, κατόπιν εισήγησης της 
0.0 του Κ.Α.Τ.Κ.Ε.Θ. 

5. Το Κ.Ε.Σ.Φ. καταρτίζει και υποβάλλει για έγκριση 
στον Υπουργό Δικαιοσύνης σχέδιο κανονισμού λειτουρ¬ 
γίας του Κ.Α.Τ.Κ. Ελεώνα ©ηβών, ύστερα από κοινή ει¬ 
σήγηση του Συμβουλίου της Φυλακής και της Θεραπευ¬ 
τικής Ομάδας του Κ.Α.Τ.Κ.Ε.Θ. 

γ. ΦΑΣΕΙΣ ΘΕΡΑΠΕΥΤΙΚΟΥ ΠΡΟΓΡΑΜΜΑΤΟΣ 

Το θεραπευτικό πρόγραμμα χωρίζεται στις εξής φά¬ 
σεις: 

1η Φάση 

ΦΑΣΗ ΠΡΟΕΤΟΙΜΑΣΙΑΣ - ΚΙΝΗΤΟΠΟΙΗΣΗΣ 

Η πρώτη φάση προετοιμασίας-κινητοποίησης του 
θεραπευτικού προγράμματος πραγματοποιείται σε ει¬ 
δικά διαμορφωμένο, φυλασσόμενο χώρο του ΚΑΤΚΕΘ. 
Συνίσταται δε στην προετοιμασία για την ένταξη στις 
αρχές και τα όρια του προγράμματος, στην κινητο- 
ποίηση-ευαισθητοποίηση των εγκλείστων χρηστών 
και στην δυνατότητα σωματικής απεξάρτησης χωρίς 
φαρμακευτική υποστήριξη. Ο ενδιαφερόμενος κρα¬ 
τούμενος που επιθυμεί να ενταχθεί στο θεραπευτικό 
πρόγραμμα του ΚΑΤΚΕΘ για να παρακολουθήσει την 
Α' φάση του προγράμματος υποβάλει αίτηση προς τη 
Διεύθυνση του Καταστήματος Κράτησης όπου κρα¬ 
τείται, η οποία αξιολογείται από το Συμβούλιο της 
Φυλακής. Εφόσον πληρούνται οι απαραίτητες τυπικές 
και ουσιαστικές προϋποθέσεις, το Συμβούλιο με έκθε¬ 
σή του διαβιβάζει την αίτηση στην Κεντρική Επιτρο¬ 
πή Μεταγωγών (ΚΕΜ) του Υπουργείου Δικαιοσύνης. 
Η ΚΕΜ αποφασίζει, σύμφωνα με τις διατάξεις του 
Σωφρονιστικού Κώδικα, την μεταγωγή του ενδιαφε¬ 
ρομένου κρατούμενου στο ΚΑΤΚΕΘ για να ενταχθεί 
στην Α' Φάση του Προγράμματος. 

Κατά τη διάρκεια παραμονής στην Α' Φάση του 
προγράμματος, ο ενδιαφερόμενος κρατούμενος δε¬ 
σμεύεται εγγράφως με γραπτή δήλωσή του, ότι απο¬ 
δέχεται: α) τοξικολογικούς ελέγχους που πιστοποιούν 
την αποχή του από τη χρήση ψυχοδραστικών ουσιών, 
β) την ένταξή του σε εργασία με ευεργετικό υπολο¬ 
γισμό ημερών και γ) την αναστολή του δικαιώματος 
αδείας (τακτικής ή εκπαιδευτικής). Σημειώνεται ότι η 
εργασία στο πλαίσιο της Α' φάσης έχει θεραπευτικό 
χαρακτήρα και τα μέλη, λόγω της ιδιαιτερότητας της 
Φάσης αυτής, μπορεί να τύχουν την εκ περιτροπής 
τοποθέτηση σε εργασία από το Πενταμελές Συμβού¬ 
λιο Εργασίας Κρατουμένων του Καταστήματος. Τη 
θεραπευτική ευθύνη, στη Α' Φάση, έχει η Θεραπευτική 
Ομάδα του Κ.Α.Τ.Κ.Ε.Θ. (Ο.Ο.Κ.). 

Η διάρκεια παραμονής στην Α' Φάση δεν δύναται να 
υπερβαίνει τους τέσσερις μήνες. Με τη συμπλήρωση δί- 
μηνης παραμονής στην Α' Φάση ο ενδιαφεράμενος κρα¬ 
τούμενος δύναται να υποβάλλει αίτηση στην Επιτροπή 
Επιλογής για να μεταβεί στη Β' Φάση του Θεραπευτικού 
Προγράμματος. Η αίτηση για μετάβαση στη Β' Φάση 
εξετάζεται απά την αρμάδια Επιτροπή Επιλογής. Η Επι¬ 
τροπή Επιλογής αποτελείται απά τους: α) Εισαγγελέα- 
Επάπτη του Καταστήματος, ως πράεδρο, β) Διευθυντή 
του Καταστήματος, ως μέλος, γ) Προϊστάμενο του Θε¬ 
ραπευτικού Τμήματος ως μέλος. Η Επιτροπή αποφασίζει 
για τη μετάβαση του κρατούμενου-θεραπευάμενου στη 
Β' Φάση κατόπιν εισήγησης της Θ.Θ.Κ. και συνεκτίμησης 
των τυπικών και ουσιαστικών κριτηρίων. Η εισήγηση της 
Θ.Θ.Κ. προς την Επιτροπή Επιλογής για τη μετάβαση του 
κρατούμενου-θεραπευάμενου στην Β' Φάση βασίζεται σε 
θεραπευτικά κριτήρια: κίνητρο, συμμετοχή, αλλαγή στά¬ 
σης κατά την περίοδο συμμετοχής, αποχή από τη χρήση 
και την εν γένει ένταξή του στο θεραπευτικό πλαίσιο. 

Μετά την επιλογή για ένταξη στη Β' Φάση ο θερα- 
πευόμενος-κρατσύμενος υπογράψει «θεραπευτικό συμ¬ 
βόλαιο» με το οποίο αποδέχεται τα όρια και τους κα¬ 
νόνες του θεραπευτικού προγράμματος. Σε περίπτωση 
δεύτερης απόρριψης της αίτησης για μετάβαση στη Β' 
Φάση σ θεραπευόμενσς κρατούμενος αποπέμπεται και 
επαναμετάγεται άμεσα στα κατάστημα κράτησης από 
τσ οποίο προήλθε. Εάν επιθυμεί με αίτησή του μπορεί 
να ζητήσει την εκ νέσυ ένταξή του στο Κ.Α.Τ.Κ.Ε.Θ. Η 
επικοινωνία και το χρημάτιο ισχύουν όπως αυτά ορί¬ 
ζονται ρητά από τον ισχύοντα Σωφρονιστικό Κώδικα. 
Στα μέλη της Φάσης αυτής χορηγείται, κατόπιν αίτησής 
τους, βεβαίωση παρακολούθησης προγράμματος. Τυχόν 
πειθαρχικά παραπτώματα αντιμετωπίζονται σύμψωνα 
με τις διατάξεις του ισχύοντος Σωφρονιστικού Κώδι¬ 
κα και σε ειδικές περιπτώσεις, κατόπιν εισήγησης της 
Θ.Θ.Κ. τίθεται ζήτημα αποπσμπής. 

2η Φάση 

ΦΑΣΗ ΜΕΤΑΒΑΤΙΚΗ 

Η δεύτερη φάση χαρακτηρίζεται ως μεταβατική. Είναι 
φάση σωφρονισμσύ και θεραπείας μαζί.Έχει ως στόχο 
τη συνέχιση της κινητσπσίησης για θεραπεία και τη 
σταδιακή αλλαγή ψυχσλσγικής στάσης και συμπερι- 
φσράς του κρατουμένου από «φυλακισμένο» σε «θερα¬ 
πευόμενο». Πραγματοποιείται σε ειδικά φυλασσόμενο 
χώρο, του Κ.Α.Τ.Κ.Ε.Θ. και είναι διάρκειας τουλάχιστον 
τεσσάρων μηνών .Η συμμετοχή των θεραπευομένων 
στο ημερήσιο πρόγραμμα και στις θεραπευτικές ομάδες 
είναι υποχρεωτική. 

Κατά τη διάρκεια αυτής της φάσης τη δισικητική ευ¬ 
θύνη έχει ο Διοικητικός Διευθυντής και οι Σωφρονιστικοί 
υπάλληλοι σε συνεργασία με τη θεραπευτική ομάδα 
του Κ.Α.Τ.Κ.Ε.Θ., ενώ τη θεραπευτική ευθύνη θα έχει 
αποκλειστικά η θεραπευτική αμάδα. Η Θ.Θ.Κ. εξετάζει 
τσ βαθμό ταυ κινήτρσυ κάθε θεραπευσμένσυ και έχει 
την δυνατότητα αποπομπής αυτού από το πρόγραμμα 
απεξάρτησης. Σε αυτή τη περίπτωση ο κρατούμενος 
επιστρέφει στη φυλακή από όπσυ είχε μεταχθεί. 

Για την ολοκλήρωση της εν προκειμένω φάσης, ο ενδι¬ 
αφερόμενος κρατούμενος υποβάλλει αίτηση στη Θ.Θ.Κ., 
η σπσία εκτιμά και αξιολσγεί με θεραπευτικά κριτήρια 
(κίνητρα, συμμετοχή αλλαγή στάσης κατά τη διάρκεια 
αυτής της φάσης) τη δυνατότητα της μετάβασής του 
στην επόμενη φάση. 


Η Επιτροπή Επιλογής που αποτελείται από: α) Τον 
Εισαγγελέα-Επόπτη του Καταστήματος, ως Πρόεδρο, β) 
Το Διευθυντή του Κ.Α.Τ.Κ.Ε.Θ., ως μέλος και γ) τον Προ¬ 
ϊστάμενο του Θεραπευτικού Τμήματος του Κ.Α.Τ.Κ.Ε.Θ, 
ως μέλος, αποφασίζει τη μετάβαση ταυ κρατσυμένου - 
θεραπευομένου στην επόμενη φάση κατόπιν εισήγησης 
της Θ.Θ.Κ. 

Κατά τη διάρκεια της δεύτερης φάσης γίνονται ουρο- 
ληψίες σε ειδικά διαμορφωμένους και επιτηρούμενους 
χώρους, δεν χορηγούνται εκπαιδευτικές άδειες, η δε 
αλληλογραφία του θεραπευομένου δεν επιτρέπεται. 
Κατά τα λαιπά ισχύουν οι διατάξεις του Σωφρονιστικού 
Κώδικα. 

Η για οποιοδήποτε λόγο αποπομπή του θεραπευ¬ 
ομένου από το Κ.Α.Τ.Κ.Ε.Θ. στο Κατάστημα Κράτη¬ 
σης από όπσυ προερχόταν, γίνεται με απόφαση του 
Προϊστάμενου του Θεραπευτικού Τμήματος και της 
Θ.Ο.Κ., μέχρι δε την πραγματοποίηση της μεταγωγής, 
που, κατά το δυνατόν, γίνεται αμέσως, ο κρατούμενος 
περιέρχεται αποκλειστικά στην ευθύνη των σωψρσ- 
νιστικών υπαλλήλων ταυ Κ.Α.Τ.Κ.Ε.Θ. Σε περίπτωση 
έκτισης καθ' σισνδήπστε τρόπσ της πσινής ταυ, ο 
κρατσύμενος μπσρεί εθελσντικά να συμμετάσχει στις 
επόμενες φάσεις. Παραπτώματα των κρατουμένων, 
που μπορούν να επισύρουν πειθαρχική ποινή αντιμε¬ 
τωπίζονται σύμφωνα με τις διατάξεις του ισχύοντος 
Σωφρονιστικού Κώδικα. 

3η Φάση 

ΦΑΣΗ ΨΥΧΙΚΗΣ ΑΠΕΞΑΡΤΗΣΗΣ 

Η τρίτη φάση χαρακτηρίζεται ως φάση «Ψυχικής Απε¬ 
ξάρτησης». 

Σκσπός της φάσης αυτής είναι, η ψυχική απεξάρτηση 
και πρσετοιμασία ταυ θεραπευομένου για την κοινω¬ 
νικοποίησή του. Πραγματοποιείται σε ειδικσύς χώρους 
του Κ.Α.Τ.Κ.Ε.Θ., όπου εφαρμόζονται οι αρχές των θε¬ 
ραπευτικών κοινοτήτων. Στην τρίτη φάση συμμετέχσυν 
θεραπευόμενοι που καθ' οιονδήποτε τρόπο εξέτισαν 
την πσινή τους και επιθυμούν τη συνέχιση της παρα- 
κσλσύθησης του προγράμματος ή που έτυχαν του ευ¬ 
εργετήματος της απόλυσης με τον όρο της ανελλιπούς 
παρακολούθησης προγράμματος ψυχικής απεξάρτησης 
μέχρι πλήρσυς κοινωνικοποίησης ή που η εκτέλεση της 
ποινής των έχει ανασταλεί με δικαστική απόφαση ή με 
διάταξη ταυ αρμόδιου Εισαγγελέα, κατά το αρθρ. 21 
παρ. 1 δ του Ν. 2331/99, όπως προστέθηκε με τσ αρθρ. 
9 και 3 ταυ Ν. 2721/99, καθώς και όσοι κρατούμενοι 
έτυχαν σχετικής αδείας από τα αρμόδια όργανα ταυ 
Κέντρσυ Απεξάρτησης. 'Θσοι εκ των θεραπευομένων - 
κρατουμένων δεν έτυχαν των ως άνω ευεργετημάτων 
και δεν είναι δυνατό να εξέλθουν του ψυλασσομένου 
χώρου του Κέντρου, μπορούν να παρακολουθήσουν το 
πρόγραμμα της τρίτης φάσης σε ψυλασσόμενσ χώρο 
του Κέντρου. 

Η χρονική διάρκεια αυτής της φάσης είναι τουλάχι¬ 
στον οκτώ μήνες, ο δε Προϊστάμενος του Θεραπευτικού 
Τμήματος έχει αποκλειστικά σε αυτή τη φάση την ευ¬ 
θύνη της εφαρμογής του θεραπευτικού προγράμματος, 
χωρίς να επιτρέπεται τα μέτρα ασφαλείας του κατα¬ 
στήματος να καθιστούν ανέφικτη την εφαρμογή αυτού, 
σύμφωνα με τα προβλεπόμενα από το αρθρ. 19 παρ. 5 
του Σωφρονιστικού Κώδικα (Ν. 2776/99). 

Εκτός από την διακοπή της χρήσης ψυχότροπων ου¬ 
σιών, απαιτείται ριζοσπαστική αλλαγή συμπεριφοράς, 
που προϋποθέτει τη θετικοποίηση και ισχυροποίηση 
του κινήτρου για δέσμευση του ατόμου στη θεραπεία, 
ώστε να επιτευχθεί η απόκτηση κοινωνικής υπόστασης, 
η επιλογή νέων ψυχοκοινωνικών ρόλων, η κατάκτηση 
προσωπικής αυτονομίας και τελικά η σύνθεση νέας 
ταυτότητας. 

Βάσει αυτών των κριτηρίων και όσων άλλων απαι¬ 
τούνται, η Θ.Ο.Κ. εισηγείται στην Επιτροπή Επιλογής 
τη μετάβαση του θεραπευομένου στην τέταρτη φάση 
της «Κοινωνικοποίησης». 

4η Φάση 

ΦΑΣΗ ΚΟΙΝΩΝΙΚΟΠΟΙΗΣΗΣ 

Σκοπός της τέταρτης φάσης είναι η κοινωνικοποίηση 
των θεραπευομένων, δηλαδή η προώθησή τους στην 
κοινωνία, η οποία τους καθιστά ικανούς να οργανώσουν 
τη ζωή τους σε νέες βάσεις με νέο ουσιαστικό περιε¬ 
χόμενο, στόχους και αξίες. Η φάση αυτή πραγματοποι¬ 
είται σε χώρους του Κ.Α.Τ.Κ.Ε.Θ. ή σε προστατευόμενα 
διαμερίσματα του Δημοσίου εκτός του Κ.Α.Τ.Κ.Ε.Θ. ή σε 
αγροτικές φυλακές. 


Η διάρκεια αυτής της φάσης είναι τουλάχιστον δώδε¬ 
κα (12) μήνες. Ο θεραπευόμενος υποχρεούται να συμμε¬ 
τέχει τουλάχιστον δύο φορές την εβδομάδα σε ομαδική 
θεραπευτική διαδικασία και σε ατομικές συναντήσεις. 
Κατά τη διάρκεια της τέταρτης φάσης δύναται να γί¬ 
νονται ουροληψίες. 

Η ευθύνη υλοποίησης της φάσης αυτής ανήκει στη 
θεραπευτική ομάδα του Κ.Α.Τ.Κ.Ε.Θ. για την εισαγωγή 
σε αυτή τη φάση απαιτείται αίτηση του ενδιαφερομέ¬ 
νου, αποδοχή αυτής από τη Θ.Ο.Ε., η οποία αξιολογεί 
την όλη πορεία και πρόοδο του θεραπευμένου κατά τη 
διάρκεια της προηγουμένης φάσης. 

Από τη δημοσίευση της παρούσας καταργείται κάθε 
προηγουμένη απόφασή μας που ρυθμίζει παρόμοια θέ¬ 
ματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 2013 

οι ΥΠΟΥΡΓΟΙ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 

